CELEX: 62013CN0247
Language: fi
Date: 2013-05-03 00:00:00
Title: Asia C-247/13: Ennakkoratkaisupyyntö, jonka Landgericht Wiesbaden (Saksa) on esittänyt 3.5.2013 — Rudolf Reznicek v. Kreikan valtio

27.7.2013   
            
            
               FI
            
            
               Euroopan unionin virallinen lehti
            
            
               C 215/6
            
         Ennakkoratkaisupyyntö, jonka Landgericht Wiesbaden (Saksa) on esittänyt 3.5.2013 — Rudolf Reznicek v. Kreikan valtio
   (Asia C-247/13)
   2013/C 215/07
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landgericht Wiesbaden
   
      Pääasian asianosaiset
   
   
      Kantaja: Rudolf Reznicek
   
      Vastaaja: Kreikan valtio
   
      Ennakkoratkaisukysymykset
   
   Onko oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa [(asiakirjojen tiedoksianto) ja neuvoston asetuksen (EY) N:o 1348/2000 kumoamisesta] 13.11.2007 annetun neuvoston asetuksen (EY) N:o 1391/2007 (1) 1 artiklaa tulkittava siten, että kannetta, jolla kantaja, joka on hankkinut vastaajan liikkeelle laskemia velkakirjoja, joita säilytettiin kantajan omaisuudensäilytystilillä Gries und Heissel Bankiers AG:ssä ja joiden osalta kantaja ei ollut hyväksynyt vastaajan helmikuun 2012 lopussa esittämää vaihtotarjousta, vaatii vahingonkorvausta, joka vastaa suuruudeltaan sitä arvon alenemista [alkup. s. 2], joka seurasi maaliskuussa 2012 kuitenkin toteutetusta ja hänelle taloudellisesti epäedullisesta velkakirjojen vaihdosta, pidettävä asetuksessa tarkoitettuna ”siviili- tai kauppaoikeudellisena asiana”?
   
      (1)  EUVL L 324, s. 79.